
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu
ELŐTERJESZTÉS

a gyermek háziorvosi, és az iskola egészségügyi ellátásra   vonatkozó megállapodásokra.

Martfű Város Önkormányzata Képviselő-testületének 

2014. június 26-i ülésére

Előkészítette: Herczegné Horváth Eszter irodavezető

Véleményező: Pénzügyi, Ügyrendi és Városfejlesztési Bizottság



Egészségügyi, Foglalkoztatási és Szociális Bizottság

Döntéshozatal: egyszerű többség 

Tárgyalás módja: nyilvános ülés
Tisztelt Képviselő-testület !

Martfű Város Önkormányzata a gyermek háziorvosi ellátást a Dr. BEZSILLA MED. Egészségügyi Szolgáltató Kft-vel 2013. június 11. napján aláírt megállapodás alapján biztosítja. A szolgáltatás Martfű város teljes közigazgatási területére kiterjed. 
A képviselő-testület a  2014. március 25-i testületi ülésen elfogadta az iskola-egészségügyi feladatok ellátására kötött megállapodásokat. A megállapodások a Dr. BEZSILLA MED. Egészségügyi Szolgáltató Kft. és az önkormányzat között, illetve a Solt Medic Egészségügyi Szolgáltató és Kereskedelmi Kft. és az önkormányzat között jöttek létre.

Jelenleg három iskola-egészségügyi körzet van. Az I-es körzet az óvodai ellátást, a II-es körzet az általános iskolai ellátást és a III-as. körzet a középiskolai ellátást biztosítja. 

Az iskola - egészségügyi ellátást végző orvosok a védőnőkkel eggyüttműködve látják el a feladatokat. 
Dr. Bezsilla Erzsébet a Játékvár Óvoda és Bölcsöde, valamint a Martfűi József Attila Általános Iskola vonatkozásában végzi az iskolaorvosi tevékenységet, Dr. Solt Magdolna pedig a Martfűi Damjanich János Szakképző Iskola, és Kollégium diákjait látja el. 

A Martfűi Egészségház korszerűsítésével, bővítésével a gyermekorvosi rendelő és az iskolaorvosi rendelő a pályázatnak megfelelően a védőnői szolgálattal együtt a felújított épületben kapott helyet.

A feladatellátási hely változása miatt a feladatellátásokra új megállapodások megkötése szükséges.  

Az előterjesztés mellékletét képező gyermek háziorvosi ellátásra kötött megállapodás  7. pontja foglalja magában az önkormányzat által biztosított  megváltozott gyermekorvosi rendelő meghatározását.  
A Dr. BEZSILLA MED. Kft-vel és a Solt Medic Egészségügyi Szolgáltató és Kereskedelmi Kft-vel kötött iskola-egészségügyi feladatok ellátására vonatkozó, az előterjesztés mellékletét képező megállapodások 5. pontja tartalmazza az ellátás helyszínét. 
A Dr. BEZSILLA MED. Kft-vel kötött megállapodás   a Játékvár Óvoda és Bölcsőde és a Martfűi József Attila Általános Iskola  feladatellátási helyszín helyett a 5435 Martfű, Gesztenye sor 8. szám alatti rendelő - mint feladatellátási hely -  kerül meghatározásra.  A  Solt Medic Egészségügyi Szolgáltató és Kereskedelmi Kft-vel kötött Iskola-egészségügyi feladatok ellátására vonatkozó megállapodásba  a Martfűi Damjanich János Szakképző Iskola, Gimnázium és Kollégium intézmény helyett  szintén az 5435 Martfű, Gesztenye sor 8. szám alatti rendelő kerül be feladatellátási helyként. 

Az iskola-egészségügyi feladatok ellátására kötött megállapodások   8. pontja tartalmazza a feladatellátás finanszírozását. Az önkormányzat az iskolaorvosi feladatok ellátásáért havonta körzetenként 15.000.-Ft összeget fizet az egészségügyi szolgáltatónak, kiegészítve a egészségbiztosítási finanszírozás összegét amely jelenleg a három körzetre összesen 23.400.-Ft. 

A megállapodások az aláírás napjától határozatlan időre szólnak. A megállapodások hatályba lépésével a jelenleg érvényben levő megállapodásokat a felek megszűntetik.
Határozati javaslat

Martfű Város Önkormányzata Képviselő-testületének
 …/2014. (VI…) Ö. Határozata
a Martfű Város Önkormányzata és az egészségügyi szolgáltató között a gyermek háziorvosi ellátásra vonatkozó megállapodásról.

Martfű Város Önkormányzata megtárgyalta a gyermek háziorvosi ellátásra kötött, Martfű Város Önkormányzata és az egészségügyi szolgáltató között létrejött megállapodásról  szóló előterjesztést.

1.) Martfű Város Önkormányzata és az egészségügyi szolgáltató között létrejött gyermek háziorvosi feladatokra vonatkozó, a határozat mellékletét képező megállapodást elfogadja.

2.) Felhatalmazza Martfű Város Polgármesterét a megállapodás  aláírására.
Határozati javaslat

Martfű Város Önkormányzata Képviselő-testületének
 …/2014. (VI…) Ö. Határozata
a Martfű Város Önkormányzata és az egészségügyi szolgáltató között az
iskola-egészségügyi ellátásra vonatkozó megállapodás módosításáról.

Martfű Város Önkormányzata megtárgyalta az iskola-egészségügyi ellátásra kötött, Martfű Város Önkormányzata és a Dr. BEZSILLA MED. Egészségügyi Szolgáltató Kft. között létrejött megállapodásról  szóló előterjesztést.

1. ) Martfű Város Önkormányzata és a Dr. BEZSILLA MED. Egészségügyi Szolgáltató Kft. között létrejött iskolaegészségügyi feladatokra vonatkozó, a határozat mellékletét képező megállaodást elfogadja.

2. )    Felhatalmazza Martfű Város Polgármesterét a megállapodás  aláírására.

. 

Határozati javaslat

Martfű Város Önkormányzata Képviselő-testületének
 …/2014. (VI…) Ö. Határozata
a Martfű Város Önkormányzata és az egészségügyi szolgáltató között az
iskola-egészségügyi ellátásra vonatkozó megállapodás módosításáról.

Martfű Város Önkormányzata megtárgyalta az iskola-egészségügyi ellátásra kötött, Martfű Város Önkormányzata és a Solt Medic Egészségügyi Szolgáltató és Kereskedelmi Kft. között létrejött megállapodásról  szóló előterjesztést.

1.) Martfű Város Önkormányzata és a Solt Medic Egészségügyi Szolgáltató és Kereskedelmi Kft. között létrejött iskolaegészségügyi feladatokra vonatkozó, a határozat mellékletét képező megállaodást elfogadja.

Felhatalmazza Martfű Város Polgármesterét a megállapodás  aláírására  
Martfű, 2014. június 16.
                                                                                                  Dr. Kiss Edit

                                                                                                   polgármester

Látta: Szász Éva

          jegyző

